Tenk når engang
den tåke er forsvunnet
som her seg senker
over livet ned,
når dagen evig klar
er der opprunnet,
og lys omstråler meg
med himmelsk fred!

Tenk når engang
er løst hver jordisk gåte,
besvart hvert "hvorfor"
som jeg grunnet på!
Tenk når jeg da
får se Guds handlemåte,
når jeg hans skjulte vei
skal klart forstå!

Tenk når engang
hver hjertesorg er slukket,
hvert sår er legt,
og stillet alle savn,
hver smertes-tåre
tørret av, når sukket
er gjemt og glemt
i kjærlighetens favn!

Tenk når engang
med utildekket øye
jeg ham skal se
som her jeg trodde på!
Tenk når jeg der
mitt kne for ham skal bøye,
når jeg med takk
skal for hans ansikt stå!

Tenk når engang
jeg uten synd skal leve,
hver tanke ren,
hver gjerning uten brist,
når aldri jeg
behøver mer å beve
for muligheten
av en syndig lyst!

Tenk når engang
i himlens gylne saler
jeg med den venn
som jeg på jorden fant,
i lyset om
et evig liv skal tale,
og om det liv
som lik en drøm forsvant!

Tal denne trøst,
o Frelser, til mitt hjerte
når lang og tung
meg synes veien hjem.
Din trøst skal dempe
hver en bitter smerte
og lokke smilet
gjennom tårer frem!

*Tekst: W.A.Wexels, 1841*